	Targedau Blaenorol

	Prawfddarllen er mwyn esgoi gwallau esgeulus 

	Dilyn dull cyfeirnodi’r brifygsol ac y rhestr darllen 

	Datblygu dull fwy acedemaidd o ysgrifennu gan defnyddio berfau crynu fel noda ... , dywed .... 


Mae yna lawer o newidiadau i'r Cwricwlwm wedi cael i greu yn ddiweddar. Mae hyn yn ymateb  i ganlyniadau siomedig Cymru mewn arholiadau PISA 2009 (Senedd Cymru, 2017). Gan fod y canlyniadau yn isel yng Nghymru fe wnaeth Llywodraethwyr, llunwyr polisi ac arbenigwyr o fewn y maes addysg sylweddoli bod rhywbeth o le efo’r Cwricwlwm. O hyn, fe wnaeth Graham Donaldson dylunio Cwricwlwm i Gymru a gafodd i gyhoeddi’n Ionawr 2020. Noda (Llywodraeth Cymru, 2023) ei nod yw cefnogi pob ysgol i greu cwricwlwm ei hun er mwyn i'r myfyrwyr cyrraedd pedwar amcan, sy’n gweithredu fel sylfaen a nod i holl blant Cymru. Mae’r Cwriciwlm yn rhoi llwybr clir am beth sydd yn bwysig a chytbwys am addysg gan gynnwys gwthio ei ddisgyblion i gyrraedd y gorau. Mae'r pedwar diben yn amlinellu'r hyn sydd yn ddyhead i bob myfyriwr sydd yn hyrwyddo iechyd, lles ac addysg dda (Llywdoraeth Cymru, 2023). Ar ben hyn fe wnaethant nhw gyflwyno  un deg dwy egwyddor bedagogaidd. Yn yr aseiniad yma byddaf yn rhoi ffocws i dair egwyddor benodol gan gynnwys: 
 
Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol. 
Mae addysgu a dysgu da yn golygu gosod tasgau a dewis adnoddau sy’n adeiladu ar  wybodaeth a phrofiad blaenorol ac yn ennyn diddordeb. 
 Mae addysgu a dysgu da yn ymestyn oddi mewn ac ar draws Meysydd Dysgu a Phrofiad. 
Gyda help pum llwybr datblygu, mae’r cwricwlwm hwn yn sicrhau bod elfennau gofynnol Cwricwlwm i Gymru yn cael eu hintegreiddio i fframwaith addysgeg addas sy’n mynd i’r afael â gofynion y plentyn sy’n tyfu (Early Years Wales 2020). Mae dysgu sylfaen yn rhywbeth sydd yn gofyn am yr holl egwyddorion yma. Mae pobl ifanc a phlant yn dysgu orau pan gânt brofiadau uniongyrchol sy'n cefnogi eu hunanddatblygiad (WJEC, 2019). Golyga hyn, dysgu trwy chwarae, canu a phrofiadau gwahanol. Mae plant yn gallu elwa mewn nifer o ffyrdd er enghraifft yn wybyddol, yn gorfforol, yn gymdeithasol ac yn emosiynol (NI Direct, 2018). O fewn dysgu sylfaen maent yn defnyddio dynesiad holistig sydd yn rhoi'r plentyn yng nghanol y ddysgu (WJEC, 2019). Noda (Prifysgol Angila Ruskin, 2018) bod yn rhaid i blentyn cael cyfle i arbrofi am ei hunain trwy chwarae. Mae hyn yn rhoi'r cyfle iddynt i ddysgu sgiliau newydd ac i ddatblygu mewn modd cyfan. Mae addysg o fewn dysgu sylfaen yn amlwg yn dilyn y dynesiad Montessori. Cred y dynesiad yma yw ddylai plant cael y rhyddid i ymchwilio pethau ei hun er mwyn cyrraedd ei photensial llawn (Howley – Rowse, 2020). Dylai'r math yma o ddysgu cael i wneud o dan arweiniad athro hyfforddedig ond bod y plant yn gallu cael mynediad at chwarae hunan-addysgol. Ddylai'r chwarae yma hybu'r plant i ofyn cwestiynau a darganfod eu hatebion eu hunain (Berg, 2021). Dyma ffocws Cwricwlwm i Gymru. Nod y Cwricwlwm yw creu awyrgylch addysgegol sydd yn hybu dysgwyr uchelgeisiol, gyfranogwyr mentrus, pobl iachus a dinasyddion egwyddorol (Early Years Wales, 2020). 

Yr egwyddor gyntaf byddaf yn canolbwyntio ar yw “mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.” Mae hyn yn ymwneud ar y dulliau gwahanol sydd yn cael i ddefnyddio er mwyn hybu addysg y plant. Mae hyn yn cynnwys tripiau, dysgu yn yr awyr agored a'r defnydd o adnoddau gwahanol hefyd. Mae addysg gyfoethog, ysgogol, a creadigol yn rhan o addysgu effeithiol am ei fod yn gallu helpu cymhelliant plentyn, ei awydd am ddysgu a'r gallu i fod yn falch o’r gwaith maent yn cyflawni (Estyn, 2018). Am hyn, mae’n bwysig i roi gymaint o brofiadau ac sy’n bosibl i'r plant. Fel darparwyr addysg mae’n bwysig sylweddoli bod pob un plentyn yn wahanol yn y ffordd maent yn dysgu. Am hyn, mae amrywiaeth yn rhan bwysig o addysg er mwyn cadw sylw a diddordeb pob un plentyn. Mae hyn yn sicrhau bod canlyniadau dysgu da yn cael i gyflawni.  

Un dechneg sydd yn gallu cael i ddefnyddio er mwyn diddori anghenion y plant yw dysgu yn yr awyr agored. Mae addysgu yn yr awyr agored yn golygu mynd a phlant tu allan o’r dosbarth er mwyn cynnig amgylchedd dysgu gwahanol. Gall hyn bod tu allan i'r ysgol, parciau lleol, tripiau ysgol. Mae dysgu yn yr awyr agored fel bod yn ateb addysgegol i heriau iechyd o fewn addysgu sydd yn gost isel. Yn ôl (Llywodraeth Cymru, dim dyddiad) mae’n bwysig bod y gwahaniaeth rhwng amser chwarae a dysgu yn yr awyr agored yn cael i sylweddoli am fod y math yma o ddysgu yn gallu bwrw nifer o’r meysydd dysgu a phrofiad hanfodol i'r plant. Mae dysgu o fewn yr awyr agored hefyd yn gallu cynnwys dod i mewn a phobl allanol i mewn i'r ysgol i siarad efo’r plant. Disgrifia (Mann et al, 2021) y dull yma i fod yn adnodd pwerus o ran iechyd meddwl, lles, llythrennedd corfforol a chynyddu gweithgaredd corfforol. Fe wnaeth Ofsted deg astudiaeth achos er mwyn gwerthuso'r dull yma. O fewn un ysgol roedd grŵp o un deg dau blentyn yn gweld i dangyflawni o mewn iaith a rhifedd. Fe wnaeth y plant cymryd rhan mewn gweithgareddau tu allan o’r ystafell dosbarth er enghraifft dringo. Cafodd hyn i ddefnyddio fel sail i eu gwersi ac roedd gwaith y plant, hyder a hunan ddelwedd y plant wedi’r gwella (Ofsted, 2008). Noda nhw fod y profiadau uniongyrchol mae plentyn yn derbyn tu allan i'r dosbarth yn gallu gwella ei gallu i ddeall topig (Ofsted, 2008) ac am hyn mae’n hynod o bwysig bod awdurdodau lleol yn buddsoddi mwy i mewn i ysgolion er mwyn hwyluso hyn.  
Er dweud hyn, mae’n amlwg nid yw pob ysgol yn gallu hwyluso y math o ddysgu. Noda (Gwen, 2022) bod hyn yn rhywbeth anodd i ysgolion am ei bod yn methu ei gwneud o fewn y glaw ac mae’r asesiadau risg yn rhywbeth sydd yn gallu bod yn anodd cynnal. Am hyn, mae’n bwysig ystyried technegau eraill sydd yn gallu cael i gynnal tu fewn y dosbarth. Enghraifft o hyn yw cwestiynu a gwahaniaethu. Mae rhain i ddwy yn ddull pwerus sydd yn gallu cael i wneud yn rhwydd unrhyw bryd.  
Gallwn ddadlau mae cwestiynu yn un o’r dulliau addysgu mwyaf pwerus o fewn dysgu. Mae (Arslan, 2006) yn pwysleisio bod y rheolau o drafod yn y dosbarth yn wahanol i'r rhai mewn cyd destunau eraill. Dywed bod addysgwyr ddim yn gofyn cwestiynau i wella gwybodaeth ei hun ond i gwrio gwybodaeth y plentyn. Dwi wedi gweld yn uniongyrchol pa mor effeithiol yw’r dull yma. Ychydig iawn o gwestiynau sy’n gofyn i ddisgyblion wneud mwy na dim ond cofio gwybodaeth ond mae’n gofyn i blentyn i feddwl yn ddyfnach (Arslan, 2006). Gallwn hefyd defnyddio cwestiynu er mwyn gwthio plentyn i'w potensial llawn. Mae theori Arslan (2006) yn rhywbeth rwyf wedi arsylwi i fod yn wir o fewn fy amser yn ysgol. Fe wnes i weld yr athrawes yn cwestiynu yn gyson trwy gydol amser carped. I mi, roedd y dull yn un sydd yn effeithiol gan fod y plant ddim yn sylweddoli ei bod yn helpu nhw. 
Mae hyn hefyd yn plethu i mewn i wahaniaethu. Yn aml, mae’r ddwy dechneg yma yn rhai sydd yn cydfynd efo ei gilydd. Gwahaniaethu yw techneg sydd yn gofyn i athrawon i addasu ei ffordd o ddysgu er mwyn cyrraedd anghenion pob un plentyn. Gall hyn cynnwys newid yr hyn sydd yn cael i ddysgu, yr adnoddau sydd yn cael i roi neu'r lefel o gymorth sydd yn cael i roi. Efo gwahaniaethu mae addysgwyr yn gallu teilwra'r hyn sydd yn gorau i bob un plentyn ac yn helpu nhw i gyrraedd llwyddiant yn ei gwaith (Main, 2022). Ond mae nifer yn gritigol o’r syniad yma. Gall addysgwyr mynd yn rhy bell a bod gormod o bwyslais ar y teilwra ac wedi cael i gymryd allan o gyd-destun mewn nifer o ddosbarthiadau er enghraifft defnyddio cymhorthion gweledol yn unig i ddysgwyr gweledol (Main, 2022). Mae astudiaethau gwyddonol yn gwrthbrofi’r syniad bod myfyrwyr yn dysgu’n gwell o eu harddull dysgu hunangofnoededig er iddyn nhw dangos hoffter (Yale,2017). Ond wedi’i defnyddio yn gywir mae’r dull yma yn un sydd yn effeithiol.  
Yr ail egwyddor byddaf yn trafod yw “Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.” Mae hyn yn egwyddor sydd yn debyg i'r un cyntaf am ei fod yn ymwneud efo’r profiadau mae plant yn derbyn o fewn yr ysgol. Yn benodol, mae hyn yn sôn am dripiau ysgol ac ei defnydd er mwyn helpu plant dysgu. Noda (Winfield, 2023) bod tripiau ysgol yn rhoi profiadau i blant byddan ddim yn gallu derbyn o fewn y dosbarth. Mae pob un plentyn yn dod o gefndiroedd gwahanol efo gwahanol brofiadau ac mae dysgu plant am wanhaol pynciau ddim yn ddigon. Rhaid iddyn nhw eu profiadau er mwyn i ddeall. Er enghraifft o fewn ardal drefol mae’n bosib ni fydd y plant wedi cael profiad o draeth ac felly fel addysgwyr mae’n bwysig bod y profiad yma yn cael i roi. Mae tlodi yn rhywbeth sydd yn gwaethygu'r broblem yma. Esbonia (Hogan, 2007) bod y profiadau plant difreintiedig yn llai cyfoeth i gymharu â phlant o gefndiroedd mwy cyfoeth. Cefnoga (Children Society, 2023) hwn trwy ddweud bod plant o gefndir difreintiedig ddim efo mynediad i'r un adnoddau ag plant eraill. Dyna pam mae cydraddoldeb mewn addysg mor bwysig. Mae gan addysg werth hanfodol i unigolion ac i gymdeithasau yn gyffredinol (Prifysgol Stanford, 2017) ond nid yw pob un plentyn efo’r un cyfleoedd. Noda (Llywodraeth Cymru, 2023) bod 31% o blant Cymru yn dod o gefndiroedd difreintiedig sydd yn golygu mae’n debygol bod rhai o’r plant yma byth wedi bod tramor, neu wedi profiadau mynd i'r traeth neu gastell ac yn y blaen. Mae cydraddoldeb mewn addysg yn pwysleisio bod pob un plentyn yn derbyn yr un adnoddau a chyfleoedd gan gynnwys yr un cyllid i ysgolion, yr un defnyddiau a’r un cyfleusterau pe bai eu statws economaidd, hil, cefndir. Mae rhoi y profiadau yma i blant yn hyrwyddo cydraddoldeb o fewn addysg ac yn galluogi bod pob un plentyn teimlo’n gyfartal i eu gilydd. 
Mae mynd ar dripiau ysgol yn rhywbeth sydd yn hanfodol ar gyfer dysgu am ei fod yn gallu cael i ddefnyddio fel sbardun effeithiol. Mae dechrau thema efo rhywbeth gweledol yn rhywbeth sydd yn effeithiol am fod y plant o hyd yn gallu cyfeirio nôl at. Mae (Benney, 2019) o’r un farn a hyn trwy ddweud bod bylchiad yn dechneg hynod o effeithiol o fewn addysg. Nid yw hyn yn ecsgliwsif i dripiau ysgol yn unig. Er bod tripiau ysgol yn sbardun da mae yna wendidau. Mae tripiau ysgol yn rhywbeth sydd yn cymryd llawer o gynllunio a ddim o hyd yn rhywbeth sydd yn yr opsiwn cost effeithiol. Ar ben hyn, mae rheoli ymddygiad yn rhywbeth sydd yn anodd pan mae’r plant tu allan i'r ystafell dosbarth. Am hyn, mae bylchiad yn dechneg effeithiol am ei fo yn berthnasol am unrhyw dopig newydd o fewn addysg sydd yn adeiladu ar gwybodaeth blaenorol y plant. Mae bylchiad yn dechneg sydd yn ymwneud efo ailymweld efo topig ar ôl i ddysgu er mwyn sicrhau bod y plant yn dysgu. Dywed Vygotsky (1896) bod plant yn adeiladu ar ei gwybodaeth flaenorol trwy ddysgu o oedolion neu blant sydd yn fwy galluog neu wybodus. Gall yr oedolion yma bod yn athrawon, cyd- ddisgyblion, siaradwr gwahodd. Mae ef yn edrych ar y parth datblygiad procsimol ac yn dweud mai hyn yn mae’n datblygu trwy gytbwys rhwng cymorth a sialens (Golberg, 2022).Yn ôl y theori o fylchiad ar ôl bwlch o’r dysgu topig newydd mae’n bwysig i’r addysgwr yn arwain y plant trwy fynd yn ôl tuag at yr hyn sydd wedi cael i ddysgu trwy ddysgu'r ail dopig (Benney, 2019). Mae hyn yn sicrhau bod athrawon yn adeiladu ar yr hyn mae plant yn gwybod yn barod yn hytrach na adael nhw gadael iddyn nhw ei anghofio. Mae’r sgaffaldu yma yn symud y plant o’r parth cyntaf o barth cyntaf Vygostky sef yr hyn maent yn gallu gwneud ar ben i hun i'r  parth datblygiad procsimol. Cefnoga (Golberg, 2022) trwy gymharu y meddwl i safle adeiladu. Yn ôl ef o fewn y ddau ddegawd cyntaf o fywyd person mae’r meddwl yn cael i siapio yn ôl “experience-dependent neuroplasticity”. Golyga hyn bod y meddwl yn datblygu trwy gael y mwyafrif o brofiadau ac sy’n bosib a trwy ail ymweld efo’r topigau sydd yn cael i drafod.

Y drydedd egwyddor byddaf yn trafod yw “Mae addysgu a dysgu da yn ymestyn oddi mewn ac ar draws Meysydd Dysgu a Phrofiad”. Mae hyn yn ymwneud efo dysgu trawscwriciwlaidd. Diffiniad dysgu’n trawscwriciwlaidd yw i ddysgu ar draws gwahanol feysydd dysgu sydd yn cynnig ffordd greadigol o ddatblygu gwybodaeth plant. Noda (Historical Academy, dim dyddiad) bod sgiliau a dealltwriaeth plant yn cael i ysgogi trwy ddysgu pynciau rhyng-gysylltiedig. Trwy groesi ffiniau pynciau mae’n gallu ennyn dychymyg y disgyblion ac yn annog athrawon i drafod ac i ddadlau efo’r plant. O fewn y cwricwlwm i Gymru mae dysgu trawscwriciwlaidd yn cael llawer o sylw. Noda (Llywodraeth Cymru, 2023) ni fydd pynciau yn cael i edrych fel pethau unigol pellach ond meysydd dysgu. Mae hyn yn helpu athrawon i ddysgu yn trawscwriciwlaidd am ei fod yn niwlo’r llinellau rhwng pynciau ac felly yn gwneud yn haws i ddysgu mwy nag un mewn gwers.O fewn y Cwricwlwm i Gymru, mae cymhwysedd digidol, llythrennedd a rhifedd yn ofynnol yn gymwyseddau trawsgwricwlaidd. Bydd yn ddyletswydd ar bob ymarferwr i feithrin a ddatblygu y doniau hyn ar draws holl feysydd y cwricwlwm. Esbonia (Barnes, 2015) bod y math  yma o ddysgu yn fuddiol am ei fod yn cynnwys safbwyntiau sydd yn helpu plant i adeiladu dealltwriaeth sydd yn ddyfnach ac yn fwy gwybodus, parhaol a throsglwyddadwy .  

Mae dysgu trawscwriciwlaidd hefyd yn rhywbeth rwyf wedi arsylwi o fewn fy amser yn yr ysgol. O fewn y dysgu sylfaen mae nifer o dopigau yn cael i ddysgu o dan thema. Rwyf wedi gweld yn  sut mae thema yn gallu cael i ddefnyddio fel sbardun ar gyfer gwahanol dasgau.  

O'r lluniau uchod gallwn weld fel mae thema ‘Y Gofod’ wedi ysbrydoli nifer o wahanol dasgau sydd yn cynnwys mwy nag un pwnc. Gallwn weld bod yr athrawes wedi cyfuno gwahanol bynciau er mwyn gwneud un dasg. Er enghraifft o fewn llun A mae wedi cyfuno celf, darllen ac ysgrifennu. Mae llun B yn arddangos gwaith sydd ac roedd wedi cwmpasi dechnoleg a gwyddoniaeth, celfyddydau mynegiannol ac ieithoedd llythrennedd a chyfathrebu. Fe welais i yn uniongyrchol cymaint oedd y plant wedi mwynhau'r tasgau yma cyfuno pethau roeddwn yn mwynhau efo dysgu. Esbonia (Hawthorne, 2021) bod cymhelliant yn rhywbeth sydd yn bwysig iawn o fewn addysg. Mae plant sydd efo cymhelliant ym fwy tebygol o gyfrannu ac i berfformio yn well o fewn eu gwaith. Dywed hi fod cymhelliant yn hybu ymddygiadau sy'n canolbwyntio ar nodau ac felly yn golygu bod plant yn rhoi ffocws ar y gwaith penodol sydd yn cael i osod. Rwyf wedi arsylwi bod dysgu yn trawscwricwlaidd yn gwella cymhelliant y plant am ei fod yn galluogi bod mwy nag un pwnc yn cael i fwrw o fewn gwers. Trwy gwmpasi mwy nag un pwnc fel gwyddoniaeth, celf, iaith ac yn y blaen mae’n fwy tebygol bod yna rhywbeth sydd yn diddori y plant. Mae hyn yn gyd – fynd efo syniadau John Dewey (1838). Teimlai na allai dysgwyr ifanc elwa o’r addysg draddodiadol a nodwyd. Yn ôl ef, dylai addysg ymgorffori cyfleoedd dysgu sy’n briodol ar gyfer bywyd go iawn a’r gymdeithas (Williams, 2017). Mae nifer yn disgrifio dynesiad Dewey fel fod yn un “hands on” (Jordan, dim dyddiad) ac dyma beth mae dysgu trawsgwricwlaidd yn cynnig.

Trwy wneud yr aseiniad a fy amser yn yr ysgol rwyf wedi datblygu dealltwriaeth ddyfnach am yr egwyddorion pediogogaidd. Mae'n glir bod yr egwyddorion uchod yn rhoi anghenion y plant yn gyntaf. Credaf o’r tair egwyddor rwyf wedi ymchwilio i mewn i'r ddau cyntaf sydd fwyaf tebyg am ei fod dau yn ffocysu ar y profiadau mae plant yn ei derbyn. Mae y rhain yn rhoi pwyslais bod pob un plentyn yn derbyn yr un cyfleoedd o fewn addysg sydd yn hynod o bwysig. Ond, mae’n amlwg bod pob un o’r egwyddorion yma yn plethu i mewn i'w gilydd er mwyn gwella addysg i blant Cymru ac mae’n bwysig bod pob addysgwyr yn deall yr egwyddorion yma er mwyn iddynt gorffori o fewn eu dysgu. Er i bob un plethu i mewn i ei gilydd mae’n bwysig bod pob un yn cael yr un fath o sylw a bob un arall. Trwy fy ymarfer dysgu bydd yn rhaid i mi sicrhau fy mod yn cynnwys pob un o rain o fewn fy arfer dysgu. Os ydw i'n rhoi sylw tuag at y safonau SAC mae nifer o’r egwyddorion yn cydfynd efo’r safonau. Am hyn, rwyf wedi gosod targedau i fy hun i gyrraedd. Byddaf yn ceisio gwneud mwy o ymdrech i blethu mwy nag un pwnc i mewn i ddysgu er mwyn dysgu’n drawsgwricwlaidd. Rwyf hefyd wedi sylweddoli bod llais y disgybl yn rhywbeth sydd yn bwysig ac felly yn mynd i ddilyn syniadau Dewey o fewn fy arfer ac yn ceisio cymryd sylw i ddiddordebau y plant i greu gwersi sydd yn ei ddiddori. Bydd hyn hefyd yn hybu ac yn cydfynd efo’r Ciricwlwm i Gymru. Ar ben hyn, byddaf yn ceisio amrywio y nifer o dechnegau byddaf yn defnyddio o fewn y dosbarth gan roi sylw penodol i syniadau Vygostsky. Yn lle, dysgu'r topig yn unig fyddaf yn ailymweld yn gyson gan wneud y cynnwys yn anoddach pob tro. Byddaf yn ceisio teilwra cynnwys y gwaith i'r gorau a gallaf er mwyn gwthio pob un plentyn mewn modd effeithiol. Trwy weithredu'r pethau yma rwy’n gobeithio fy mod yn mynd i allai bwrw gofynion y Cwricwlwm a gwella fy hun fel addysgwr.  

